 ລະດູໜາວ ປີນີ້ ເຮັດໃຫ້ປະຊາຊົນ ສ່ວນຫຼາຍ ໃນສະຫະລັດ ສັ່ນໜາວ
ພາຍຸຫິມະປີນີ້ ເຮັດໃຫ້ຫິມະຕົກ ໃນນະຄອນຫຼວງ ວໍຊິງຕັນ ສູງເຖິງ 15 ຊັງຕິແມັດ ຊຶ່ງຫຼາຍທີ່ສຸດ ເປັນຄັ້ງທຳອິດ ໃນປີນີ້.
ປະຊາຊົນຫຼາຍແສນຄົນໃນສະຫະລັດ ເວລານອນຕື່ນຂຶ້ນມາ ມື້ເຊົ້າ ບໍ່ມີໄຟຟ້າໃຊ້ໃນວັນອັງຄານວານນີ້ ແລະພວກຫ້ອງການ ຕ່າງໆຂອງລັດຖະບານກາງໃນນະຄອນຫຼວງວໍຊິງຕັນກໍໄດ້ປິດ ລົງຫຼັງຈາກປະເຊີນກັບຫິມະຕົກໜັກແລະຝົນຕົກເປັນນ້ຳກ້ອນ ໃນທົ່ວພາກໃຕ້ຂອງປະເທດ ພາຍຸດັ່ງກ່າວນີ້ ເຮັດໃຫ້ມີຫິມະຕົກ ໃນນະຄອນຫຼວງວໍຊິງຕັນ ສູງເຖິງ 15 ຊັງຕິແມັດ ຊຶ່ງເປັນປະລິມານຫຼວງຫຼາຍທີ່ສຸດຄັ້ງທຳ ອິດໃນນະຄອນ ຫຼວງໃນຊ່ວງລະດູໜາວປີນີ້ ລາຍງານແຈ້ງໃຫ້ຊາບວ່າ ຢ່າງໜ້ອຍມີປະຊາຊົນ 8 ຄົນເສຍ ຊີວິດທີ່ພົວພັນກັບດິນຟ້າອາກາດໃນທາງຫຼວງຢູ່ລັດ Tennessee, Virginia, Maryland ແລະລັດ North Carolina ຕຳຫຼວດ ໄດ້ປະຕິບັດງານໝົດຄືນ ເພື່ອຈັດແຈງກັບພວກຍານພາຫະນະຕ່າງໆ ທີ່ຕິດກັນ ຢ່າງຍາວຢຽດ 19 ຫຼັກກິໂລແມັດເທິງຖະໜົນຫຼວງເລກທີ 40 ທີ່ເປັນນ້ຳກ້ອນໃກ້ກັບເມືອງ Nashville ລັດ Tennessee ນັ້ນ ທາງພາກເໜືອຂອງປະເທດພາຍຸຫົວນີ້ໄດ້ນຳຫິມະໃນປະລິມານຫຼາຍຂຶ້ນໄປສູ່ພາກຕາເວັນອອກສຽງເໜືອຂອງສະຫະລັດ ພະແນກພະຍາ ກອນອາກາດແຫ່ງຊາດ ລາຍງານວ່າ ລັດ Massachusetts ໃນພາກຕາເວັນອອກສຽງເໜືອ ມີຫິມະຕົກສູງກວ່າ 2 ແມັດ 54 ແລ້ວໃນລະດູໜາວປີນີ້ ໃນຂະນະທີ່ຜູ້ຄົນສ່ວນຫຼາຍພາກັນສັ່ນໜາວ ກໍມີບາງຄົນພາກັນຖືໂອກາດມ່ວນຊື່ນ ທີ່ນະ ຄອນ New Orleans ບ່ອນທີ່ມີການສະເຫຼີມ ສະຫຼອງວັນ Mardi Gras ປະຈຳປີພວມດຳເນີນໄປ ພວກທີ່ພາກັນມ່ວນຊື່ນຮ້ອງລຳທຳເພງ ຖືກບັງຄັບໃຫ້ຢຸດເຊົາ ໃນຂະນະທີ່ອຸນຫະ ພູມຂອງດິນຟ້າອາກາດໄດ້ລົດລົງໃກ້ເຖິງຂີດເປັນນ້ຳກ້ອນນັ້ນ